220 MISSIONS DIPLOMATIQUES 



chose; partant sy par aventure présentement on cy-après on rapporte à Sa 

 Grandeur aultrenient que nous escrivons, vacillez nous en excuser : car 

 telles sont noz actions que sommes du tout asseurez que moyennant vraye 

 information , l'on cognoistra certainement et pour vray que despuis le com- 

 mencement jusqucs à présent avons tousiours gardé à l'Empereur vostre 

 seigneur, comme à nostre père, bonne foy et loyaulté, en tout ce qu'at 

 entre nous esté conclu et arresté, n'ayantz jamais faict aultrement qu'ap- 

 partient à un bon fdz, mesmes que retenons l'amitié, de laquelle nous 

 sommes conjoincts avecq vous, ferme et stable, comme d'icy en avant, 

 vous pouvez de nous vous persuader, selon que réciprocquement faisons et 

 ferons tousiours de vous. 



Touchant la fortune d'Aloisius Grity, de laquelle avez au loing estez 

 informez par noz lettres, nous pouvons pour certain affirmer que nous 

 avons estez fort déplaisantz de son trespas, auquel, s'il nous eust esté 

 aulcunement possible, nous eussions certainement voluntiers obviez et 

 prévenu , dont et d'aultres choses nous escrivons response à l'Empereur 

 et vostre dict seigneur avec le présent messagier, comme sans faulle vous 

 entendrez, et à laquelle response nous nous remectons (pour éviter) pro- 

 lixité, par laquelle aussy vous trouverez tout l'affaire estre disposée selon 

 que contiennent noz lettres, qu'à la première et seconde fois nous avons 

 envoyée audict Empereur vostre seigneur et à vous. 



Cependant, nous voulons bien vous advertir que Jehan Scepusien ' mons- 

 tre bien petite recognoissance et gratitude vers Sa Grandeur et vers vous, 

 pour les dons et bienfaicls qu'il at obtenuz dudict Empereur vostre sei- 

 gneur, de manière que toutz les biens que Sa Grandeur luy a faictz, peu- 

 vent, au moyen de sa grand ingratitude, vers Sa Grandeur et vers vous, 

 pour les dons et bienfaiclz qu'il at obtenuz dudict Empereur vostre sei- 

 gneur, et autres causes suffisantes, luy estre ostez; et ce que nous avons 

 demandé par noz premières lettres se pourroit successivement acheminer 

 à bonne fin, et notamment moyennant vostre ayde et faveur, que sçavons 

 vers vostre Empereur et seigneur pouvoir méritoirement toutte chose. 



Zapolya. 



